Stor vannlekkasje i Oslo
– Vannivået har sunket ganske raskt, men det blir arbeidet på stedet, sier operasjonsleder Tor Grøttum i Oslo politidistrikt til NTB. Kirkeveien holdes derfor stengt i vestgående retning mellom Geitmyrsveien og innkjøringen til Ullevål sykehus, opplyser operasjonslederen. Stengingen vil trolig vare hele dagen. Det var like etter 6.30 første juledags morgen at politiet først meldte om lekkasjen. – Det flommer vann opp av bakken så bakken løfter seg. Det er trolig en hovedvannledning som har gått. Det renner nedover mange gater, og så er det jo kaldt ute, så det kan bli veldig glatt, sa operasjonsleder Gjermund Stokkli til NTB tidligere juledags morgen. Ved 7.40-tiden fikk brannvesenet i samarbeid med vann- og avløpsetaten stengt av vannet slik at lekkasjen ble isolert.
Politiet i Oslo melder om en stor vannlekkasje i Kirkeveien ved Ullevål sykehus. Nødetatene er på stedet.